व्यावसायिक उपभोक्ताओं की बिजली दर 45 पैसे प्रति यूनिट बढ़ाने का प्रस्ताव
बिहारस्टेट पावर होल्डिंग कंपनी ने व्यावसायिक उपभोक्ताओं का 45 पैसा प्रति यूनिट बिजली दर बढ़ाने का प्रस्ताव बिहार राज्य विद्युत विनियामक आयोग को दिया है। विनियामक आयोग यदि बिजली कंपनी का प्रस्ताव स्वीकार करती है तो एक अप्रैल से नई दर लागू होगी।
इस बढ़ोतरी का प्रभाव राजधानी समेत पूरे राज्य में रिटेल बिजनेस करने वालों यानी किराना दुकान, गारमेंट, ऑफिस, शो-रूम, गैराज समेत अन्य सभी दफ्तरों पर पड़ेगा। हालांकि, आयोग बिजली कंपनी के प्रस्ताव को स्वीकार करने से पहले आम लोगों के बीच प्रमंडलवार जनसुनवाई करेगी। इस दौरान लोगों से आयोग के सदस्य पूछेंगे कि बिजली कंपनी का प्रस्ताव स्वीकार करना चाहिए या नहीं। इसके साथ ही बिजली कंपनी द्वारा किए जाने वाले खर्च आमद का बारीकी से अध्ययन करने के बाद ही आयोग अंतिम फैसला देगा। गौरतलब है कि बिजली कंपनी ने ग्रामीण घरेलू उपभोक्ताओं का 30 पैसा प्रति यूनिट और शहरी घरेलू उपभोक्ताओं का 35 पैसा प्रति यूनिट बिजली दर बढ़ाने का प्रस्ताव दिया है।
शहरी व्यावसायिक उपभोक्ता
यूनिट गत वर्ष मौजूदा दर प्रस्ताव
1से 100 यूनिट 5.00 रुपया 5.15 रुपया 5.60 रुपया
101 से 200 यूनिट 5.30 रुपया 5.45 रुपया 5.90 रुपया
200 यूनिट से ऊपर 5.70 रुपया 5.85 रुपया 6.30 रुपया
शहरीघरेलू विद्युत उपभोक्ता
1से 100 यूनिट 2.85 रुपया 3.00 रुपया 3.35 रुपया
101 से 200 यूनिट 3.50 रुपया 4.05 रुपया 4.40 रुपया
201 से 300 यूनिट 4.20 रुपया 4.35 रुपया 4.70 रुपया
301 से ऊपर के यूनिट 5.30 रुपया 5.45 रुपया 5.80 रुपया
ग्रामीणघरेलू विद्युत उपभोक्ता
1से 50 यूनिट 2.00 रुपए 2.10 रुपए 2.40 रुपए
51 से 100 यूनिट 2.30 रुपए 2.40 रुपए 2.70 रुपए
101 से यूनिट से ऊपर 2.70 रुपए 2.80 रुपए 3.10 रुपए
hin_Deva hin_Deva hin_Deva mag_Deva hin_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva hin_Deva hin_Deva hin_Deva hin_Deva